钦定古今图书集成/明伦汇编/官常典/第249卷 > 《荀爽传论》同前
## 钦定古今图书集成/明伦汇编/官常典/第249卷 > 《荀爽传论》同前

论曰：“荀爽、郑元、申屠蟠，俱以儒行为处士，累征，并谢
病不诣。及董卓当朝，复备礼召之，蟠、元竟不屈，以全
其高。爽已黄发矣，独至焉，未十旬而取卿相。意者疑
其乖趣舍。余窃商其情，以为出处君子之大致也。平
运则弘道以求志，陵夷则濡迹以匡时。荀公之急急
自励，其濡迹乎？不然，何为违贞吉而履虎尾焉？”观其
逊言迁都之议，以救杨、黄之祸。及后潜图董氏，几振
国命，所谓“大直若屈，道固逶迤”也。